section_heading: Zarada
paragraph_text: Film je dobro prošao u prvom vikendu, zasjevši na vrh najuspješnijih filmova u američkim kinima. Iako se počeo prikazivati u 250 kina više nego Oceanovih dvanaest, postigao je nešto slabiji prvi vikend nego prethodnik, zaradivši 36 milijuna dolara, dok je Dvanaest došao do 39 milijuna. No, film je imao daleko jaču konkurenciju nego njegov prethodnik: u to vrijeme su se prikazivali i veliki ljetni blockbusteri, Pirati s Kariba: Na kraju svijeta i Shrek 3 (u svojem trećem i četvrtom tjednu prikazivanja), plus premijere filmova Divlji valovi i Hostel 2, te iznenađujući kino hit Zalomilo se (u drugom tjednu prikazivanja). S obzirom na konkurenciju, film je postigao impresivan početni rezultat. Zaključno s 30. prosinca 2007., Oceanovih trinaest je zaradio 117 milijuna dolara samo u američkim kinima. U ostatku svijeta ta se brojka popela na 194 milijuna, ukupno 311 milijuna dolara.